Yozef Blatter bir o‘limdan qolganini ma’lum qildi

Xalqaro futbol federatsiyasi (FIFA)ning ishdan chetlatilgan prezidenti Yozef Blatter yaqinda bir o‘limdan qolganini ma’lum qildi, deb yozadi “RIA Novosti”.

Blatter noyabr boshida kasalxonaga yotqizilgan. G‘arb OAVlari yozishicha, bunga emotsional zo‘riqish sabab bo‘lgan. 79 yoshli shveysariyalik shifoxonadan 12-noyabrda chiqarilgan.
“Men o‘limga juda yaqin holatda edim… Bosim juda katta edi. Qaysidir bosqichda tana ‘yo‘q’, ‘yetarli’ deydi. Ammo ruhiy jihatdan kuchli bo‘lsangiz, bunga qarshilik ko‘rsata olasiz”, — dedi Blatter.
Eslatib o‘tamiz, noyabr boshida Blatter shifoxonaga yotqizilgani xabar berilgan, biroq buning sababi ma’lum qilinmagan edi.